Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8512

6. FEJEZET – ELŐREJELZÉSEK Megjegyzés. – Erre a fejezetre vonatkozó műszaki specifikációkat és részletes kritériumokat az 5. Függelék tartalmazza. 6.1 Az előrejelzések értelmezése és felhasználása 6.1.1 A meteorológiai elemek térbeli és időbeli változása, az előrejelzési módszerek korlátjai, és néhány elem meghatározásában előforduló korlátozások miatt, egy előrejelzésben megadott bármely elemre vonatkozó értéket a fogadó félnek úgy kell értelmeznie, mint azt a legvalószínűbb értéket, amelyet az előrejelzési periódus folyamán az elem felvehet. Hasonlóképpen, ha valamely elem előfordulásának vagy megváltozásának idejét adják meg egy előrejelzésben, ezt az időt a legvalószínűbb időpontnak kell felfogni. Megjegyzés. – Az előrejelzés üzemeltetés szempontjából kívánatos pontosságára vonatkozó útmutatást a B Melléklet tartalmaz. 2007/70/II. szám 6.1.2 Egy meteorológiai iroda által kiadott új előrejelzést, mint például egy rendszeres repülőtéri előrejelzést, úgy kell értelmezni, hogy az automatikusan törli bármely ugyanarra az érvényességi időszakra, vagy annak egy részére, ugyanarra a helyre vonatkozó, ugyanolyan típusú, korábban kiadott előrejelzést. 6.2 Repülőtéri előrejelzések 6.2.1 Repülőtéri előrejelzést az illetékes meteorológiai hatóság által kijelölt meteorológiai irodának kell készítenie. 6.2.2 A repülőtéri előrejelzést meghatározott időpontban kell kiadni, és a repülőtéren egy meghatározott időszak alatt várható meteorológiai viszonyokra vonatkozó tömör megállapításból kell állnia. Magában kell foglalnia a talajszél, látás, időjárás és felhőzet adatokat, valamint az ezen időszak alatt a fenti elemek valamelyikének vagy több elemének várható szignifikáns változásait. 6.2.3 Repülőtéri előrejelzéseket és ezek módosításait TAF-ként kell kiadni, és a következő információkat kell, a jelzett sorrendben, tartalmazniuk:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes